15.2.2018. | Vijesti

Posudba

Brazilac Gabriel novi član Dinama

Posljednjeg dana prijelaznog roka GNK Dinamo je dogovorio posudbu Gabriela, 20-godišnjeg braniča koji se može pohvaliti nastupima za U-20 reprezentaciju Brazila.

Gabriel je trenutno igrač francuskog Lillea a u Zagreb dolazi iz prvoligaša Troyesa za kojeg je nastupao u ovoj sezoni.

- Jako sam sretan što sam postao član Dinama. Vjerujem da ću opravdati povjerenje trenera i ljudi iz kluba. Dolazak u Dinamo smatram velikom čašću s obzirom na imena koja su ovdje igrala – rekao je Gabriel.

Posudba je dogovorena do kraja ove sezone a Gabriel će trenirati i igrati za B momčad GNK Dinamo s pravom nastupa i za A momčad, ovisno o potrebi i procjeni struke.